《中秋书怀》
明代·李时勉

尽向良宵庆太平，圜扉寂寞度寒更。愁中偏对灯花落，窗外空寒月影清。

遥忆家林难作梦，时闻禁漏不胜情。至尊万里兴戎马，今夜沙场何处营。

作者简介：（1374—1450）明吉安府安福人，名懋，以字行，号古廉。永乐二年进士。预修《太祖实录》，书成，升翰林侍读。永乐十九年，曾上书反对都北京。洪熙元年，以言事系狱。宣德初复官。官至国子祭酒。卒谥忠文。有《古廉集》。